nb en da nl ca da da de es da da da da da da da da da da sv da da da da sv da da da da da da da da da en da en en da da nb en sv da en da da da de da da da da da da da da da da da da da nl da en da da es nl da
Tag med Moesgaard på eventyrtogt i Kristi himmelfart og pinsen | Moesgaard Museum
16.5.2022 15:09:38 CEST | Moesgaard Museum
Helligdagene byder på sjove vikingeaktiviteter for børn og voksne på Moesgaard Museum.
Deltag i sjove og lærerige vikingeaktiviteter på Moesgaard
I Kristi himmelfart 26.- 29. maj og i pinsen 4.- 6. juni 2022 kan hele familien prøve kræfter med sjove, lærerige og spændende vikingeaktiviteter på Moesgaard. Aktiviteterne giver indblik i forskellige dele og aspekter af vikingernes verden, og samtidig med at man bruger sin krop og hjerne, laver man også noget håndgribeligt, som man kan tage med hjem.
Lav et runearmbånd og bliv spået af vølven
Få udleveret et stykke læder, et runealfabet og en blyant – og lær at skrive dit navn med runer. Når du har skrevet dit navn med runer, skal det mejsles permanent i læderstykket. Herefter går du til vølvens telt. Vølven var en slags spåkone i nordisk religion, og her får du spået dit runenavn. Når du har modtaget din spådom, får du et lille stykke lædersnøre, så du kan lave dit armbånd færdigt.
Bag fladbrød og hør om vikingernes mad, specifikt om den mad, vikingerne spiste på deres rejser og om vikingernes madkultur.
Skyd med fuglepile (ikke spidse) mod dyrefigurer som i vikingetiden. Du kommer også til at høre om jagt og om Balders Død fra den nordiske mytologi.
Øv dig i at ride på en kamel
I museets særudstillingen ’RUS – vikinger i øst’, præsenteres ny forskning, der viser, at da vikingerne rejste mod Kalifatet og Bagdad, gjorde de det på kameler! I helligdagene kan du øve dig i at ride på en rodeo-kamel og se, hvor længe du kan blive siddende, før du falder af.
Historiefortællerne Nordic Tellers vil derudover på en levende måde berette om rejser, sagaer og sagn fra vikingetiden (kun i Kristi himmelfart).
Hvornår: Kristi himmelfart 26.-29. maj og pinsen 4.-6. juni. Alle dage kl. 9.00-16.00
Pris for klippekort med seks klip: 90 kr.
Du køber billet til et specifikt timeslot for at mindske ventetiden ved aktiviteterne. Der er begrænset antal klippekort per dag, så det anbefales, at man køber på forhånd på www.moesgaardmuseum.dk .
Der kan desuden tilkøbes nem forplejning fra caféen direkte ved aktiviteterne.
Wencke MaderbacherLeder af formidling, Moesgaard Museum
Deltag i sjove og lærerige vikingeaktiviteter på Moesgaard
Lav dit eget runearmbånd på Moesgaard
Læs mere om eventytogtet
Information om Moesgaard Museum
Moesgaard Museum er et kulturhistorisk museum, der viser arkæologiske og etnografiske udstillinger i international klasse. Museet forsker i og formidler menneskelivets mangfoldighed i et tæt samarbejde med Aarhus Universitet. Moesgaard Museum omfatter afdelingen i Højbjerg ved Aarhus, Vikingemuseet i Aarhus, Odder og Samsø museer.
Følg pressemeddelelser fra Moesgaard Museum
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Moesgaard Museum
Skal det være en nydelse at gå på museum?4.10.2022 15:37:46 CEST | Pressemeddelelse
Museumseksperter fra hele verden mødes i denne uge på Moesgaard Museum for at inspirere hinanden til at skabe nye former for museumsoplevelser
Oplev stenalderen i efterårsferien på Moesgaard3.10.2022 15:11:47 CEST | Pressemeddelelse
Fra 18. til 21. oktober arrangerer Moesgaard sjove og lærerige aktiviteter for hele familien, der med udgangspunkt i stenaldermenneskets liv og leveform viser, hvordan det var at leve i stenalderen.
Ny udstilling på Moesgaard sætter fokus på hjem i bevægelse30.9.2022 14:19:18 CEST | Pressemeddelelse
14. oktober 2022 åbner udstillingen ’HJEM - Blandt nomader, flygtninge, søfarere og migranter’ på Moesgaard Museum. Udstillingen stiller skarpt på betydningen af hjem og hjemlighed hos forskellige mennnesker, som har det til fælles, at deres hjem er under opbrud, spredt over flere lande, i bevægelse eller løsrevet fra ét fysisk sted.
Ud af kaos8.9.2022 15:18:13 CEST | Pressemeddelelse
Ny særudstilling på Moesgaard sætter spotlight på en mørk periode i Europas historie med krig, magtkampe og flygtningestrømme, men også med drømme, håb og guld i store mængder
Moesgaard Museum har fået miljømærket Green Attraction30.8.2022 06:00:00 CEST | Pressemeddelelse
Museet er et af de første museer, der får det nye miljømærke
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022